Francijas Dienvidjūru un Antarktikas Zemes

Francijas Dienvidjūru un Antarktikas Zemes (, saīsināti TAAF) ir Francijas aizjūras teritorija Indijas okeāna dienviddaļā un Antarktīdā. Teritorija bieži tiek saukta arī par Francijas Dienvidjūru Zemēm (), lai izslēgtu starptautiskās sabiedrības neatzītās Francijas pretenzijas Antarktīdas Adelijas Zemē.

Teritorijā nav patstāvīgo iedzīvotāju, bet ir 4 zinātniskās stacijas un vairāki militārie garnizoni. Teritorija ietver:
 Vulkānisku salu grupas Indijas okeāna dienvidos (Kergelēna arhipelāgs, Krozē salas, Amsterdamu un Sentpolu),
 Francijas pretenziju Antarktīdā Adelijas Zemi,
 Izklaidus salas Indijas okeāna dienvidaustrumos un Mozambikas šaurumā (Basa da Indija, Eiropa, Glorjēzu salas, Tromlēna, Žuana da Novas sala)

 Administrācija 
Francijas Dienvidjūru un Antarktikas Zemes tika nodibināta kā aizjūras teritorija 1955. gadā. Pirms tam tā tika tieši pārvaldīta no Parīzes. Šobrīd teritorijas administrators ir pefekts, kura pastāvīgā rezidences vieta ir Senpjērā, Reinjonā.

 Distrikts  Centrs Ziemas periodaiedzīvotāji  Vasaras periodaiedzīvotāji Platība(km²) EEZ(km²) Sentpolas un Amsterdamas Salas  Martēndevivjē  25  45  61  502533 Krozē Arhipelāgs  Alfredfora  25  45  505  567475 Kergelēna Arhipelāgs  Portofransē  70  110   7215 563869  Adelijas Zeme  Dimondirvila  30  110   432000 -  Izklaidus salas  -  56  56   38,6 593276  TAAF  Senpjēra  150  310  439781 2274277

 Ekonomika 
Teritorijas izpētītie un izmantojamie dabas resursi aprobežojas ar zivīm un vēžveidīgajiem. Ekskluzīvajā ekonomiskajā zonā galvenokārt tiek zvejotas Dissostichus eleginoides un langusti. Nozvejas licenču ieņēmumi ir ap $18 miljonu gadā.

Teritorijā ir reģistrēta tirdzniecības flote ar kopējo tonnāžu 1999. gadā 2 892 911 BRT.

Salās un Adelijas Zemē tiek uzturētas vairākas pētniecības stacijas, kuras regulāri apgādā speciāls polārās navigācijas kuģis Marion Dufresne. Šis kuģis uzņem arī ierobežotu skaitu tūristu.

 Ārējās saites 

 TAAF oficiālā vietne
 www.discoverfrance.net 


Kategorija:Francijas aizjūras teritorijas
Kategorija:Antarktīda
Kategorija:Eiropas Savienības īpašās teritorijas